มื้อเย็นมื้อแรกในสิงคโปร์ของคณะเดินทาง แบบว่าอิ่มและอร่อยมาก

ที่ตั้ง อยู่ที่ชั้น 1  ห้าง ViVo City ออกมาตรงหน้าประตูจะมองเห็น Sentosa ด้วย
ร้านมีขนาดค่อนข้างใหญ่ โต๊ะมีหลายขนาด ที่สะดุดตาคือโต๊ะกลมขนาดใหญ่
สำหรับลูกค้าที่มาเป็นครอบครัว
ส่วนของคณะเรานั่งโต๊ะยาวแบ่งเป็นสองโต๊ะ โต๊ะละสี่คน

เมนูอาหาร
Hotpot หม้อเล็กๆ ของใครของมัน น้ำซุปอร่อยมาก กลมกล่อมมาก 
น้ำจิ้มที่เราเลือกคล้ายน้ำจิ้มสุกี้ รสชาติเผ็ดอยู่แล้ว เราไม่ได้ชิม เติมพริกเพิ่ม
เลยเผ็ดมากไปนิด แต่รสาติดีอยู่ มีน้ำจิ้มให้เลือกเยอะเลย แต่มีถ้วยน้ำจิ้มถ้วยเดียว
วัตถุดิบที่หย่อนลงหม้อ หมูแผ่นบาง เนื้อไก่พร้อมไข่นกกระทาหนึ่งฟอง เซ็ททะเล กุ้งตัวใหญ่มากคนละสองตัว ผักก็เยอะ เน้นผักปวยเล้ง 
มีข้าวมาให้หนึ่งถ้วย และเมนูของว่างเป็นเต้าหู้ทอดและเกี๊ยวทอด อร่อยทั้งสองอย่าง 
แต่ให้คะแนนเต้าหู้ทอดโรยสาหร่ายมากกว่า เพราะเต้าหู้นิ่มมาก

ส่วนน้ำดื่มมีให้เลือกหลายอย่าง เรากินแต่น้ำชา อยากลองน้ำข้าวบาเล่ย์แต่ก็ไม่ได้ลอง
เมนูของหวานตบท้าย เป็นไอติมมะม่วง เนื้อไอติมมีลักษณะครึ่งๆ ระหว่างเกล็ดน้ำแข็งกับไอศกรีมแบเนื้อเนียน หวานหอมชื่นใจ มีเนื้อมะม่วงด้วย รสชาติค่อนข้างหวาน 1 ถ้วยเสิร์ฟสำหรับสองคน คู่ของเราไม่กินมะม่วงสุก เราเลยเหมาเกือบหมดถ้วย สตรองมาก :)

ปริมาณและคุณภาพอาหารถือว่าดีมาก แต่ราคาก็ค่อนข้างแพง เรียกว่าสมราคา 

การบริการ ค่อนข้างรวดเร็ว ตอนที่ไปลูกค้าเยอะมาก 

หากแวะไปแถวนั้น ก็น่าไปลองชิมนะคะ

31 Jan 2016